Авылга көн саен прокуратура килә

	Курган өлкәсенең Йолдыз авылындагы зур фаҗигане ишетмәгән кеше калмагандыр. 2023 елның 7 май кичендә ике сәгать эчендә авылның өчтән ике өлеше янып көлгә әйләнде. Нәтиҗәдә 228 йорт юкка чыкты, аннан бигрәк 7 кешенең гомере өзелде.	 Йолдызның бүгенгесе белән кызыксынып, Гөлсимә Байтирәкова телефонын җыйдым. Туры сүзле җитәкче авыр итеп уфтанды: — И, сеңлем, хәлләр әйбәт түгел. Төзүчеләр срокка сыешмады. Әле дә кешедә, күрше авылларда яшәүчеләр байтак. Шулар өчен борчылып йөрәк бетә бугай. Авылга көн саен диярлек Курган өлкәсенең прокуратура вәкилләре килә... “Сертификатларны ник Татарстан төзелеш оешмаларына бирмәдек икән, әллә кайчан җылы өйләрдә утырыр идек”, — дип үзара сөйләшә авылдашлар. Халык акчасын болай әрәм-шәрәм итәрләр дип кем уйлаган... 
	Руфия РӘХМӘТУЛЛИНА	
Ирек мәйданы

	№ --- | 12.03.2024	


